الاستخبارات المركزيه بالانجليزى: Central Intelligence هوا فيلم اكشن تم انتاجه فى امريكا, نزل فى سنه 2016, الفيلم من اخراج روسون مارشال ثيردر, و كتابه ثيردر, وايك بارينهولتز, و ديفيد ستاسين, و من بطولة ذا روك و كيفن هارت كاتنين صحاب من ايام المدرسه, و اللى هيهربوا بعد ما ينضم واحد فيهم لوكاله المخابرات المركزيه عشان ينقذ العالم من ارهابى ناوى يبيع اكواد الاقمار الصناعيه. كمان الفيلم من بطوله آرون بول, و ايمى رايان و دانييل نيكول. نزل الفيلم فى لوس انجليس في 10 يونيه 2016, و فى امريكا في 17 يونيه 2016. الفيلم خد مراجعات ايجابيه مع المديح لاداء هارت و ذا روك. بس الانتقادات كانت للسيناريو. الفيلم كلف 50000000 دولار ميزانيه, و حقق 217000000 دولار ايرادات. ذا روك كيفن هارت آرون بول ايمى رايان دانييل نيكول احداث القصه بتدور حولين عالم المخابرات, و اعمال التجسس, و اللى حصلت بين اتنين صحاب من ايام المدرسه: "روبى ويرديخت" (ذا روك), و"كالفين جوينر" (كيفن هارت), حيث ان العلاقه بين الصديقين بترجع من جديد, و ده من خلال تواصلهم على موقع فيسبوك, عشان يدخل محاسب عادى عالم الجاسوسيه, و جمع المعلومات بمخاطره المختلفه.